Peter Norlin

Modell  Konstruksjonsår 2,4mR 1981 Accent 1974 Albin Cirrus 1978 Albin Cumulus 1978 Albin Alpha 1984 Albin Delta 1983 Albin Express 1978 Albin Nova 1980 Albin Stratus 1980 Avance 24 1976 Avance 245 1976 Avance 33 1980 Avance 36 1978 Fabola Scanper 1979 Gambler 37 1983 Gambler 38 1983 IW 26 1970 Lill-Scampi 1970 Monark 700 1978 Najad 37 1980 Najad 371 1983 Norlin 34 1972 Norlin 37 1974 N-Yachts 41 1999 N-Yachts 411 1999 Omega 42 1978 Scampi 1969 Scampi 34 1972 Scanper 22 1976 Super Swede 53  Swede 37  Sweden Yachts 340 1986 Sweden Yachts 36 1984 Sweden Yachts 370 1973 Sweden Yachts 38 1983 Sweden Yachts 390 1991 Sweden Yachts 40 2006 Sweden Yachts 41 1982 Sweden Yachts 42 2002 Sweden Yachts 45 1999 Sweden Yachts 50 1987 Sweden Yachts 52 1996 Sweden Yachts 54 2004 Sweden Yachts 70 1994 Tiger 22  Triss 570 1977 Triss Norlin 1977

Peter Norlin (født 7. mai 1941 i Nacka, død 13. desember 2012 i Stockholm), var en svensk seilbåtkonstruktør. Han har konstruert et stort antall tur- og regattabåter.

Gjennombruddet for Norlin skjedde med prototypen til Scampien som ble konstruert i 1968. Prototypen ble bygget med Stig Käll, og Peter Norlin seilte selv båten sin til seier i Half Ton Cup i Sverige tre år på rad, i perioden 1969-1971. Han fulgte opp suksessen med Accenten, som vant Quarter Ton Cup i 1974. I 1976 vant hans konstruksjoner Amoress og Agnes den amerikanske hav-regattaen S.O.R.C (Southern Ocean Racing Conference).

I 1970- og 1980-årene laget Norlin mange konstruksjoner på oppdrag fra Albin Marin AB. Turbåter som Cumulus, Cirrus, Nova, Stratus, Delta og Alpha forlot hans tegnebord. Etter at Rod Johnstone lanserte regattabåten J/24 i USA, konstruerte Norlin Albin Express i 1979. Den ble bygget i mer 1400 eksemplarer.

Siden slutten av 1970-årene var han en av de dominerende konstruktørene av 6mR-båter. I 1982 sjøsatte han sin første 2.4mR. Dette er en enmannsbåt, og også denne båttypen fikk en dominerende posisjon i seilsporten. Blant annet seiles 2.4mR av handikappede, fordi seileren kan manøvrere båten fullt ut fra én plass. Dessuten kan 2.4mR styres både med hendene og med føttene.

Norlin deltok også i utviklingen av International America's Cup Class, IACC.

Norlin var siden begynnelsen av 1990-årene huskonstruktør hos Sweden Yachts, der han konstruerte båter sammen med Jens Östmann. Nesten alle Sweden Yachts' båter er konstruert av denne duoen. Norlin hadde ansvaret for skrog, kjøl, ror og rigg, mens Østmann hadde ansvaret for dekk, kokpit og innredning. Sweden Yachts gikk konkurs i mars 2009, men har gjenoppstått.

 Referanser 

 Eksterne lenker 
 Oversikt over alle Albin seilbåter 1968 – 1991.

Kategori:Seilbåtkonstruktører
Kategori:Personer fra Nacka
Kategori:Svenske designere